***ΑΣΚΗΣΗ***

***Εντοπίστε τη δομή των παρακάτω παραγράφων: οι απαντήσεις σας να καταγραφούν στο μεσοδιάστημα:***

1. Αγνοούν οι γονείς ότι τα παιδιά τους κατά την περίοδο αυτή, επιθυμώντας να αποκτήσουν την αυτονομία τους και να επιβεβαιώσουν την ανεξαρτησία τους, ενεργούν συχνά : αντίθετα προς τις πατρικές επιθυμίες και ορέξεις. Αν, π.χ., αρέσουν στους γονείς τα κοντά μαλλιά και συχνά μιλούν με ειρωνεία για τους «μακρυμάλληδες», εξωθούν με τον τρόπο τους αυτόν περισσότερο τον έφηβο γιο τους να γίνει «μακρυμάλλης» παρά να προτιμήσει τα κοντά μαλλιά. Αν αρέσει στους γονείς η κλασική μουσική ή τα παλιά τραγούδια, ενώ η μοντέρνα μουσική αντιμετωπίζεται με περιφρόνηση, οι προτιμήσεις των παιδιών θα στραφούν μάλλον προς τη μοντέρνα έξαλλη μουσική. (…)Πάμπολλα είναι τα παραδείγματα τα οποία θα μπορούσε κανείς να αναφέρει σχετικά με αυτήν την τάση των εφήβων να δρουν αντίθετα προς τις επιθυμίες των γονέων τους με πρόδηλη συχνά την πρόθεση να τους ερεθίσουν.
2. C:\Program Files\Microsoft Office\MEDIA\CAGCAT10\j0299125.wmfΗ «ανθρωπιά» είναι μια λέξη του καιρού μας, ένας όρος κοινόχρηστος, ένα νόμισμα που κυκλοφορεί σ’ όλα τα χέρια, γιατί συμβαίνει η ανταλλακτική του αξία να είναι πολύ μεγάλη. Και με την «ανθρωπιά» εννοούμε, φυσικά, τη συμπόνια, τη συμμετοχή, με τον ένα ή τον άλλο τρόπο, στο πάθος του γείτονα. Και όχι μόνο του γείτονα. Του κάθε ανθρώπου. Άλλοτε χρησιμοποιούσαν τον όρο «ανθρωπισμός». Έλεγαν: «αυτός είναι μεγάλος ανθρωπιστής» και με τούτο εσήμαιναν μια προσωπικότητα που ξοδευόταν ολόκληρη για να κάμει το καλό. Ο Ντυνάν, για παράδειγμα, ο ιδρυτής του «Ερυθρού Σταυρού», υπήρξε ένας τέτοιος ανθρωπιστής. Πέρα απ’ ό,τι θα μπορούσε να ενδιαφέρει αποκλειστικά το άτομό του, εσυλλογίσθηκε τους ανθρώπους που έπασχαν, έξω από διάκριση φυλής και θρησκείας, «εν πολέμω και εν ειρήνη». (Πανελλαδικές Εξετάσεις Ημερησίων Λυκείων 2014)

3) Μία ακόμη αιτία προβληματισμού για τη χρήση του όρου «φιλία» σχετίζεται με το γεγονός ότι το Facebook, όπως και οποιαδήποτε άλλη διαδικτυακή κοινότητα, σε καμία περίπτωση δεν μπορεί να αντικαταστήσει την πρόσωπο με πρόσωπο επαφή. Αυτό που μπορεί να κάνει είναι να υποκαταστήσει ως μέσο επικοινωνίας τη φυσική απουσία του άλλου και αυτό είναι ίσως μία από τις σημαντικότερες λειτουργίες του, ιδιαίτερα αν ληφθούν υπόψη οι γρήγοροι ρυθμοί του σύγχρονου τρόπου ζωής. Μπορούμε, επομένως, να ισχυριστούμε ότι το Facebook δεν είναι ένα περιβάλλον που προσφέρεται για την ανάπτυξη φιλικών σχέσεων, με την έννοια που έως τώρα τους αποδίδαμε στην εκτός διαδικτύου ζωή.

ΛΕΞΙΛΟΓΙΚΕΣ ΑΣΚΗΣΕΣΙΣ

ΑΝΤΙΣΤΟΙΧΙΣΤΕ ΤΙΣ ΛΕΞΕΙΣ ΤΙΣ ΣΤΗΛΗΣ Α ΜΕ ΤΙΣ ΣΥΝΩΝΥΜΕΣ ΤΟΥΣ ΑΠΟ ΤΗ ΣΤΗΛΗ Β.

**Α Β**

1. Συνοπτικά α. απραξία
2. Εύφορος β. απευθείας
3. Αδράνεια γ. περιληπτικά
4. Αθέμιτα δ. ανήθικα
5. Ιδιοποίηση ε. ζωηρές
6. Άμεσα στ. γόνιμος
7. Έντονες ζ. εκτενείς
8. Διεξοδικές η. οικειοποίηση
9. **Σχηματίστε δικές σας προτάσεις με τις λέξεις: αθέμιτος, διεξοδικός, γόνιμος, απραξία, συνοπτικά.**
10. **Να γράψετε τις σύνθετες λέξεις που παράγονται από τα ακόλουθα συνθετικά**

**• νέος + γεννιέμαι => • σίδηρος + έργο =>**

**• κίτρινος + όψη => • θάνατος + φέρω =>**

**• φέρω + φωνή= > • α+ πυρ + βάλλω =>**

**• καπνός + δέχομαι => • εχθρός + πράττω =>**

**• τάγμα + άρχω => • τάξη + ποιώ =>**

**• μόνος + άρχω => • δίκη + αγορεύω =>**

**• εν+ φυλή => • οίκος + πεδίο =>**